###### PÉNZÜGYI BIZOTTSÁG

# H A T Á R O Z A T

**Tárgykód: Száma: t á r g y a**

**A20 14/2023. (III. 21.)** „Belterületi utak fejlesztése Berettyóújfaluban” tárgyú projektek tervezési feladatai tárgyú közbeszerzési eljárás megindításának javaslata

**A20 15/2023. (III. 21.)** A berettyóújfalui 4106 hrsz-ú önkormányzati tulajdonú ingatlan versenytárgyalás útján történő értékesítésre kijelölésének javaslata

**A20 16/2023. (III. 21.)** A piaci sátor versenytárgyalás útján történő értékesítésre kijelölésének javaslata

**A20 17/2023. (III. 21.)** A Közintézmények Szolgáltató Irodájánál alkalmazott élelmezési nyersanyagnormák emelésének javaslata

**A20 18/2023. (III. 21.)** A bölcsődében, a köznevelési és szociális intézményekben alkalmazandó intézményi térítési díjakról szóló rendelet elfogadásának javaslata

**A20 19/2023. (III. 21.)** A Berettyó Kulturális Központ 2022. évi tevékenységéről szóló beszámoló elfogadásának javaslata

**A20 20/2023. (III. 21.)** A Berettyó Kulturális Központ 2023. évre vonatkozó munkaterve elfogadásának javaslata

**A20 21/2023. (III. 21.)** Az N-R-A Busz Kft. részére támogatás nyújtásának javaslata

**A20 22/2023. (III. 21.)** A berettyóújfalui 335/9 hrsz-ú ingatlan Magyarországi Református Egyház részére történő tulajdonba adásának javaslata

**A20 23/2023. (III. 21.)** A 2023. évi közbeszerzési terv elfogadásának javaslata

###### ÜGYRENDI, KÖZRENDVÉDELMI ÉS TELEPÜLÉSFEJLESZTÉSI BIZOTTSÁG

# H A T Á R O Z A T

**Tárgykód: Száma: t á r g y a**

**A20 12/2023. (III. 21.)** „Belterületi utak fejlesztése Berettyóújfaluban” tárgyú projektek tervezési feladatai tárgyú közbeszerzési eljárás megindításának javaslata

**A20 13/2023. (III. 21.)** A berettyóújfalui 4106 hrsz-ú önkormányzati tulajdonú ingatlan versenytárgyalás útján történő értékesítésre kijelölésének javaslata

**A20 14/2023. (III. 21.)** A piaci sátor versenytárgyalás útján történő értékesítésre kijelölésének javaslata

**JEGYZŐKÖNYV**

Készült: a Berettyóújfalui Polgármesteri Hivatal hivatalos helyiségében a 2023. március 21-én megtartott Pénzügyi Bizottság és az Ügyrendi, Közrendvédelmi és Településfejlesztési Bizottság együttes ülésén.

**Jelen vannak:**

**Pénzügyi Bizottság részéről:**

Dr. Zákány Zsolt bizottsági elnök

Nagy István Örs bizottsági tag

Csarkó Imre bizottsági tag

Gógán Péterné bizottsági tag

Lencsésné Gál Mária bizottsági tag

**Ügyrendi, Közrendvédelmi és Településfejlesztési Bizottság részéről**

Nagy Istvánné bizottsági elnök

Szántai László bizottsági tag

Szabó Zoltán bizottsági tag

Papp Máté bizottsági tag

Bottó Gabriella Judit bizottsági tag

**Berettyóújfalui Polgármesteri Hivatal részéről:**

Muraközi István polgármester

Dr. Körtvélyesi Viktor jegyző

Nagyné Székely Katalin aljegyző

Dézsi Ferencné pénzügyi irodavezető

Mile Sándor jegyzőkönyvvezető

**Meghívottak:**

Ulicsné Erdős Erzsébet intézményvezető, Közintézmények Szolg. Irodája

Szabóné Kovács Zsuzsa intézményvezető, Bihari Szociális Szolg. Központ

Kállai Irén intézményvezető, Berettyó Kulturális Központ

Szémánné Veres Gabriella Berettyó Kulturális Központ képviseletében

Török Péter Berettyó Kulturális Központ képviseletében

Zsargó Péter Berettyó Kulturális Központ képviseletében

Lisztes Éva Berettyó Kulturális Központ képviseletében

Kogyilla Zsolt Berettyó Kulturális Központ képviseletében

A Pénzügyi Bizottság és az Ügyrendi, Közrendvédelmi és Településfejlesztési Bizottság együttes ülésének levezető elnöke Nagy Istvánné volt. A levezető elnök köszöntötte a jelenlévőket, majd elmondta, hogy a Pénzügyi Bizottság 4 fővel, az Ügyrendi, Közrendvédelmi és Településfejlesztési Bizottság pedig 5 fővel határozatképes. A levezető elnök elmondta, hogy a bizottsági ülés meghívójában 3 közös napirendi pont szerepel. A levezető elnök a napirend tervezetét szavazásra bocsátotta, melyet mindkét Bizottság tagjai egyhangúan támogattak.

Az ülés kezdete: 1630

**Együttes ülés napirendje:**

1./ Előterjesztés „Belterületi utak fejlesztése Berettyóújfaluban” tárgyú projektek tervezési feladatai tárgyú közbeszerzési eljárás megindítására (10.)

**Előterjesztő:** Muraközi István polgármester

2./ Előterjesztés a berettyóújfalui 4106 hrsz-ú önkormányzati tulajdonú ingatlan versenytárgyalás útján történő értékesítésre kijelöléséről (11.)

**Előterjesztő:** Muraközi István polgármester

3./ Előterjesztés a piaci sátor versenytárgyalás útján történő értékesítésre kijelöléséről (12.)

**Előterjesztő:** Muraközi István polgármester

**Pénzügyi Bizottság további napirendje:**

4./ Előterjesztés a bölcsődében, a köznevelési és szociális intézményekben alkalmazandó intézményi térítési díjakról szóló rendelet elfogadásáról (2.)

**Előterjesztő:** Muraközi István polgármester

5./ Előterjesztés a Berettyó Kulturális Központ 2022. évi beszámolójának és 2023. évi munkatervének elfogadására (5.)

**Előterjesztő:** Muraközi István polgármester

6./ Előterjesztés az N-R-A Busz Kft. részére támogatás nyújtásáról (7.)

**Előterjesztő:** Muraközi István polgármester

7./ Előterjesztés a berettyóújfalui 335/9 hrsz-ú ingatlan Magyarországi Református Egyház részére történő tulajdonba adásáról (8.)

**Előterjesztő:** Muraközi István polgármester

8./ Előterjesztés a 2023. évi közbeszerzési terv elfogadására (9.)

**Előterjesztő:** Muraközi István polgármester

9./ Előterjesztés a Közintézmények Szolgáltató Irodájánál alkalmazott élelmezési nyersanyagnormák emelésére

**Előterjesztő:** Muraközi István polgármester

**1. Napirend:** Előterjesztés „Belterületi utak fejlesztése Berettyóújfaluban” tárgyú projektek tervezési feladatai tárgyú közbeszerzési eljárás megindítására

**Muraközi István polgármester** szóbeli kiegészítésében elmondta, hogy a pályázat megvalósításának ez a következő üteme. Ennek keretében kell elkészíteni az engedélyezési tervdokumentációt, a kiviteli tervdokumentációt, az árazott tervezői költségbecsléseket és az árazatlan költségvetéseket.

Az előterjesztés tárgyalása közben érkezett meg Dr. Zákány Zsolt képviselő, így a Pénzügyi Bizottság létszáma 5 főre változott.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**14/2023. (III. 21.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete a TOP\_PLUSZ-1.2.3-21-HB1-2022-00054 azonosítójú „Belterületi utak fejlesztése Berettyóújfaluban” és a TOP\_PLUSZ-1.2.3-21-HB1-2022-00055 azonosítójú „Nagyváradi és Malom utcák fejlesztése Berettyóújfaluban” elnevezésű projektek megvalósításához kapcsolódó tervezési szolgáltatások tárgyú közbeszerzési eljárást indít, támogatja és a Képviselő-testületnek elfogadásra javasolja.

**Határidő:** 2023. március 23.

**Felelős:** Dr. Zákány Zsolt bizottsági elnök

Az Ügyrendi, Közrendvédelmi és Településfejlesztési Bizottság 5 igen, 0 nem, 0 tartózkodás mellett az alábbi határozatot hozta:

**12/2023. (III. 21.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság a határozati javaslatot, mely szerint Berettyóújfalu Város Önkormányzata Képviselő-testülete a TOP\_PLUSZ-1.2.3-21-HB1-2022-00054 azonosítójú „Belterületi utak fejlesztése Berettyóújfaluban” és a TOP\_PLUSZ-1.2.3-21-HB1-2022-00055 azonosítójú „Nagyváradi és Malom utcák fejlesztése Berettyóújfaluban” elnevezésű projektek megvalósításához kapcsolódó tervezési szolgáltatások tárgyú közbeszerzési eljárást indít, támogatja és a Képviselő-testületnek elfogadásra javasolja.

**Határidő:** 2023. március 23.

**Felelős:** Nagy Istvánné bizottsági elnök

**2. Napirend:** Előterjesztés a berettyóújfalui 4106 hrsz-ú önkormányzati tulajdonú ingatlan versenytárgyalás útján történő értékesítésre kijelöléséről

**Muraközi István polgármester** szóban elmondta, hogy a mai napon a Képviselő-testület tagjai, illetve a Bizottságok tagjai megkapták azt a módosító indítványt, amit Csarkó Imre képviselő úr készített. Előterjesztőként befogadta az indítványt, így nem a módosító indítványról, hanem egy módosított határozatról kell döntést hozni. Képviselő úr indítványával egyetért, mindenki ismeri ennek a főutcán lévő ingatlannak az adottságait. Az értékbecslés tartalmát természetesen elfogadja, mert az egy szakma, de mondhatják azt, hogy ez az ingatlan értékesebb. Az értékbecslésben szereplő összegnél kevesebbért nem lehet értékesíteni az ingatlant, többért viszont igen, ezért örült Csarkó Imre képviselő úr javaslatának.

**Szántai László képviselő** szóban hozzátette, hogy maximálisan egyetért Csarkó Imre képviselőtársa javaslatával, mert a 16 milliós értéket kevésnek tartja mindamellett, hogy az ingatlanok eladását nem támogatja. Ha a Képviselő-testület mégis úgy dönt, hogy eladja az ingatlant, akkor a 30 millió forint egy reálisabb értéket képvisel.

**Dr. Zákány Zsolt képviselő** kérdést tett fel Csarkó Imre képviselő úrnak, hogy milyen megfontolásból 30 millió forint az összeg?

**Csarkó Imre képviselő** válaszában elmondta, hogy hasonló méretű, illetve jóval nagyobb méretű ingatlanok telekárait vizsgálta meg, ahol ha négyzetméter árra nézi, akkor ennek az ingatlannak nagyjából 30 millió forint a reális értéke. Az ingatlanon lévő felépítményeket az Önkormányzat bonttatta el, ami szintén nem kevés pénzbe került, illetve az elhelyezkedését tekintve, ha nem is konkrétan városközponti, de viszonylag frekventált helyen található. Egy másik előterjesztésben a piaci sátor eladását tárgyalják majd, ami 15 millió forintra van értékelve, ez a közel 2.000 m2 nagyságú ingatlan pedig 16,3 millió forintra volt értékelve, ami véleménye szerint kevés, a 30 millió forint már sokkal reálisabb.

**Dr. Zákány Zsolt képviselő** hozzátette, hogy maximálisan egytért képviselőtársával, a 16,3 millió forintos ár véleménye szerint nagyon alacsony. Meglátása szerint az ingatlanforgalmi értékbecslő árbecslése, árkalkulációja már sokadjára, de most mindenki számára nyilvánvalóvá vált, hogy nem megfelelő. Az értékbecslésben 6-7 millió forintos ingatlanokhoz hasonlította ezt a telket. Adott esetben megfontolásra javasolja, hogy ha az Önkormányzat el akar adni valamit, akkor egy másik értékbecslőt is kérdezzenek meg.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 4 igen, 1 nem, 0 tartózkodás mellett az alábbi határozatot hozta:

**15/2023. (III. 21.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete versenytárgyalás útján történő értékesítésre kijelöli a tulajdonát képező berettyóújfalui belterület 4106 hrsz.-ú, a természetben Berettyóújfalu, Kossuth utcán található, 1920 m2 nagyságú, az ingatlan-nyilvántartásban kivett lakóház, udvar, 3 gazdasági épület, ténylegesen beépítetlen terület ingatlanát nettó 30.000.000.- Ft induló értéken, azzal, hogy az adásvételi szerződés megkötésének költségeit a vevő viseli. Az induló ár alatt az ingatlan nem értékesíthető.

**Határidő:** 2023. március 23.

**Felelős:** Dr. Zákány Zsolt bizottsági elnök

Az Ügyrendi, Közrendvédelmi és Településfejlesztési Bizottság 3 igen, 1 nem, 1 tartózkodás mellett az alábbi határozatot hozta:

**13/2023. (III. 21.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete versenytárgyalás útján történő értékesítésre kijelöli a tulajdonát képező berettyóújfalui belterület 4106 hrsz.-ú, a természetben Berettyóújfalu, Kossuth utcán található, 1920 m2 nagyságú, az ingatlan-nyilvántartásban kivett lakóház, udvar, 3 gazdasági épület, ténylegesen beépítetlen terület ingatlanát nettó 30.000.000.- Ft induló értéken, azzal, hogy az adásvételi szerződés megkötésének költségeit a vevő viseli. Az induló ár alatt az ingatlan nem értékesíthető.

**Határidő:** 2023. március 23.

**Felelős:** Nagy Istvánné bizottsági elnök

**3. Napirend:** Előterjesztés a piaci sátor versenytárgyalás útján történő értékesítésre kijelöléséről

**Muraközi István polgármester** szóbeli kiegészítésében elmondta, hogy a közösségi médiában megjelentekkel ellentétben a sátor megvan, senkinek sem adták oda. A Piac fejlesztését végző kivitelező feladatának része volt ennek a sátornak az elbontása, illetve a saját telephelyén való megőrzése addig, amíg megszületik a döntés a sátor sorsáról. A sátor értékbecslését ugyanaz a szakember végezte, mint az előző ingatlan esetében, itt viszont az ár sokkal közelebb van a piaci árakhoz. Korábban egy turisztikai pályázat keretében szerették volna a sátort a strand területén felállítani, azonban ez a projekt nem részesült támogatásban. Az áttelepítés talán kétszer annyiba kerülne, mint magának a sátornak az ára. Olyan alkalmas helyszínt sem találtak, ahol fel lehetne állítani ezt a sátort, ezért úgy gondolják, hogy jelen helyzetben az értékesítés lenne a legjobb.

**Lencsésné Gál Mária** kérdést tett fel arra vonatkozóan, hogy a Mozi melletti telken nem férne el a sátor? Színházi előadások alkalmával jó lehetne.

**Muraközi István polgármester** válaszában elmondta, hogy több helyszínt is megvizsgáltak, az egyik a Toldi utcán a BUSE pálya melletti kézilabda pálya területe, viszont ott nem fér el. A szabadtéri színpad fölött majdnem biztos, hogy nem lehet elhelyezni, illetve az a terület is kisebb, mint a sátor. A sátor felhasználhatósága korlátozott, illetve a sátor telepítésének is olyan magasak a költségei, hogy jelen helyzetben az Önkormányzat ezt nem tudja megoldani. A strand területén jó lehetett volna használni rendezvénysátorként, azonban a Herpály Kft. sem tudja vállalni a telepítés költségeit, így jelenleg az értékesítés a legjobb megoldás.

**Dr. Zákány Zsolt képviselő** hozzátette, hogy ennél az értékbecslésnél negatívan ért egyet az értékbecslővel. Véleménye szerint ez a sátor nem ér 15 millió forintot, ennyiért nem tudja majd eladni az Önkormányzat. A felhasználhatósága korlátozott, garázsnak kicsi, rendezvénysátornak nagy és nyitott. Aki ezt megveszi, sok-sok pénzért tudja majd letelepíteni.

**Muraközi István polgármester** elmondta, hogy mióta elkezdődött a piac fejlesztése, azóta van érdeklődés a sátor iránt, viszont mindenkinek azt mondták, hogy az esetleges értékesítésről a Képviselő-testület hozhat döntést.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**16/2023. (III. 21.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete versenytárgyalás útján történő értékesítésre kijelöli a tulajdonát képező, a berettyóújfalui piactéren korábban árusítóhelyek fedéséül használt ipari csarnokvázat ponyvával (a csarnok egy 15m x 45 m befoglaló méretű, 675 m2 alapterületű acélvázas sátorszerkezet, melynek térlefedő ponyvájának alapanyaga UV stabil, időjárásálló, erősített, PVC –vel bevont poliészter feszített szövet) nettó 15.000.000.- Ft induló értéken, azzal, hogy az adásvételi szerződés megkötésének költségeit a vevő viseli. Az induló ár alatt az ingóság nem értékesíthető.

**Határidő:** 2023. március 23.

**Felelős:** Dr. Zákány Zsolt bizottsági elnök

Az Ügyrendi, Közrendvédelmi és Településfejlesztési Bizottság 5 igen, 0 nem, 0 tartózkodás mellett az alábbi határozatot hozta:

**14/2023. (III. 21.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete versenytárgyalás útján történő értékesítésre kijelöli a tulajdonát képező, a berettyóújfalui piactéren korábban árusítóhelyek fedéséül használt ipari csarnokvázat ponyvával (a csarnok egy 15m x 45 m befoglaló méretű, 675 m2 alapterületű acélvázas sátorszerkezet, melynek térlefedő ponyvájának alapanyaga UV stabil, időjárásálló, erősített, PVC –vel bevont poliészter feszített szövet) nettó 15.000.000.- Ft induló értéken, azzal, hogy az adásvételi szerződés megkötésének költségeit a vevő viseli. Az induló ár alatt az ingóság nem értékesíthető.

**Határidő:** 2023. március 23.

**Felelős:** Nagy Istvánné bizottsági elnök

A három közös napirendi pont megtárgyalását követően az Ügyrendi, Közrendvédelmi és Településfejlesztési Bizottság tagjai elhagyták az ülést, munkájukat a Polgármesteri Hivatal kistermében folytatták.

Ezt követően a Pénzügyi Bizottság további napirendi pontjainak tárgyalása következett. A Pénzügyi Bizottság ülésének levezető elnöke Dr. Zákány Zsolt volt. A levezető elnök köszöntötte a jelenlévőket, majd elmondta, hogy a Pénzügyi Bizottság 5 fővel határozatképes. A levezető elnök elmondta, hogy a bizottsági ülés meghívójában 6 napirendi pont szerepel. A levezető elnök a napirend tervezetét szavazásra bocsátotta azzal a módosítással, hogy először a 9. sorszámmal szereplő előterjesztést tárgyalná a Bizottság, majd azt követően sorban haladna. A napirend tervezetének elfogadását a Bizottság tagjai egyhangúan támogatták.

**4. Napirend:** Előterjesztés a Közintézmények Szolgáltató Irodájánál alkalmazott élelmezési nyersanyagnormák emelésére

**Ulicsné Erdős Erzsébet intézményvezető** szóbeli kiegészítésében elmondta, hogy az előterjesztés azért most került a Bizottság elé, mert a KÖSZI most van túl egy közbeszerzési eljáráson. A nyersanyag árakat figyelembevéve az élelmezésvezetők 30%-os nyersanyagnorma emelést javasoltak. A nyersanyagnorma az az összeg, amit a kollégái felhasználhatnak az étkezések összeállítására. A nyersanyagnormák emelése gyakorlatilag a szülőkre hárítja a 30%-os emeléssel járó költségeket.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**17/2023. (III. 21.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete Pénzügyi Bizottsága a Képviselő-testület Szervezeti és Működési Szabályzatáról szóló 4/2022. (II.25.) önkormányzati rendeletben kapott felhatalmazás alapján a közétkeztetésre vonatkozó táplálkozás-egészségügyi előírásokról szóló 37/2014. (IV. 30.) EMMI rendelet előírásainak megfelelően 2023. április 1. napjától a Közintézmények Szolgáltató Irodája számára az alábbiak szerint határozza meg az élelmezési nyersanyagnormát:

|  |  |
| --- | --- |
| **Étkezői csoportok** | **Nyersanyag-norma (Ft)** |
| **Bölcsőde** | 669,0 |
| ebből reggeli | 153,0 |
| tízórai | 67,0 |
| ebéd | 335,0 |
| uzsonna | 114,0 |
| **Bölcsőde diétás étkezés** | 803,0 |
| ebből reggeli | 185,0 |
| tízórai | 86,0 |
| ebéd | 399,0 |
| uzsonna | 133,0 |
| **Óvoda** | 535,5 |
| ebből tízórai | 102,0 |
| ebéd | 331,5 |
| uzsonna | 102,0 |
| **Óvoda diétás étkezés** | 803,0 |
| ebből tízórai | 126,0 |
| ebéd | 551,0 |
| uzsonna | 126,0 |
| **Általános iskola** |  |
| **napközi 3 étkezés** |  |
| **1-4. osztály** | 693,0 |
| ebből tízórai | 126,0 |
| ebéd | 441,0 |
| uzsonna | 126,0 |
| **5-8. osztály** | 803,0 |
| ebből tízórai | 126,0 |
| ebéd | 551,0 |
| uzsonna | 126,0 |
| **általános iskola diétás étkezés** | 803,0 |
| ebből tízórai | 126,0 |
| ebéd | 551,0 |
| uzsonna | 126,0 |
| **menza (ebéd)** | - |
| **1-4. osztály** | 440,9 |
| **5-8. osztály** | 551,0 |
| **diétás ebéd** | 551,0 |
| **Tízórai vagy uzsonna** | 126,0 |
| **Étkezői csoportok** | **Nyersanyag-norma (Ft)** |
| **Középiskolások (napi 5 étkezés)** | 1 535,5 |
| ebből reggeli | 260,0 |
| tízórai | 126,0 |
| ebéd | 653,5 |
| uzsonna | 126,0 |
| vacsora | 370,0 |
| **Középiskolások (ebéd)** | 653,5 |

Berettyóújfalu Város Önkormányzata Képviselő-testülete Pénzügyi Bizottsága 2023. április 1. napjával visszavonja a 72/2022. (VI. 28.) Pénzügyi Bizottsági határozatát.

**Határidő:** 2023. március 23.

**Felelős:** Dr. Zákány Zsolt bizottsági elnök

**5. Napirend:** Előterjesztés a bölcsődében, a köznevelési és szociális intézményekben alkalmazandó intézményi térítési díjakról szóló rendelet elfogadásáról

**Ulicsné Erdős Erzsébet intézményvezető** szóbeli kiegészítésében elmondta, hogy mivel a Pénzügyi Bizottság elfogadta a nyersanyagnorma emelést, ezért ezt tovább kell vinni az intézményi térítési díjakban is. A KÖSZI-t érintően ez minden étkezői csoport vonatkozásában egy durván 30%-os emelést jelent. A rendeletben szereplő összegek nettó értékek, a honlapon fog megjelenni az alkalmazott bruttó ár, mert jogszabály szerint az intézményi térítési díjas rendeletben csak a nettó árat kell szerepeltetni 5-re és 0-ra kerekítve.

**Szabóné Kovács Zsuzsa intézményvezető** szóban hozzátette, hogy a Bihari Szociális Szolgáltató Központ nyolc településen biztosít szociális étkeztetést, illetve a fogyatékos személyek nappali ellátása keretében biztosítják még az étkeztetés szolgáltatást. Az intézményi térítési díj összegének meghatározása során hosszas egyeztetést folytattak a településekkel, melyben részt vett Dézsi Ferencné pénzügyi irodavezető is. Az önköltségszámításokat elvégezték, melyek eredményeképpen olyan számok jöttek ki, hogy az intézményi térítési díjakat változtatni kell. A szociális törvény szerint az ellátott a jövedelmének 30%-áig terhelhető. Sajnos az ellátottak nagy részének a jövedelme nem éri el az intézményi térítési díjat, az ő esetükben ez nem fog akkora költséget jelenteni.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**18/2023. (III. 21.) Pénzügyi Bizottsági Határozat**

A Pénzügyi Bizottság a bölcsődében, a köznevelési és szociális intézményekben alkalmazandó intézményi térítési díjakról szóló rendelet elfogadását támogatja és a Képviselő-testületnek elfogadásra javasolja.

**Határidő:** 2023. március 23.

**Felelős:** Dr. Zákány Zsolt bizottsági elnök

**6. Napirend:** Előterjesztés a Berettyó Kulturális Központ 2022. évi beszámolójának és 2023. évi munkatervének elfogadására

**Kállai Irén intézményvezető** szóbeli kiegészítésében elmondta, hogy olyan hatalmas a beszámoló, hogy külön kiegészíteni nem kívánja, viszont az egységvezető kollégái jelen vannak, amennyiben kérdés merülne fel.

**Dr. Zákány Zsolt képviselő** szóban elmondta, hogy a 2022. év vonatkozásában egy nagyon pozitív változást tapasztalt a Berettyó Kulturális Központ működésében. A rendezvényeknek a spektruma szélesedett nagyon sokat, amihez gratulál és várja, hogy a 2023. évben is folytatódjon ez a tendencia.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatokat szavazásra bocsátotta.

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**19/2023. (III. 21.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a Berettyó Kulturális Központ 2022. évi tevékenységéről szóló beszámolóját jóváhagyja.

**Határidő:** 2023. március 23.

**Felelős:** Dr. Zákány Zsolt bizottsági elnök

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**20/2023. (III. 21.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a Berettyó Kulturális Központ 2023. évre vonatkozó munkatervét jóváhagyja.

**Határidő:** 2023. március 23.

**Felelős:** Dr. Zákány Zsolt bizottsági elnök

**7. Napirend:** Előterjesztés az N-R-A Busz Kft. részére támogatás nyújtásáról

**Muraközi István polgármester** szóbeli kiegészítésében elmondta, hogy 2018-tól a helyi buszjárat üzemeltetését az N-R-A Busz Kft. végzi, melynek vonatkozásában megküldték beszámolójukat a 2022. évről. A helyi járatot sajnos viszonylag kevesen használják, a cég először a tavalyi évben kért plusz támogatást 260.000 Ft/hó összegben. Ez egy határozott idejű támogatás volt, mely 2022. december 31-én lejárt. A cég azt kérte, hogy a 2023. évben az Önkormányzat szintén támogassa működésüket havi 260.000 forinttal. Az üzemanyagköltségek magasak, a jegyek és a bérletek árai pedig alacsonyak. Ez véleménye szerint mindenképpen pozitívum, hogy a jegyárak alacsonyan vannak tartva. A cég nem az utasok felé szeretné ezt tovább hárítani, hanem inkább támogatást kérnek az Önkormányzattól. Az Önkormányzat sincs könnyű helyzetben, de mivel már tavaly is támogatták a helyi közösségi közlekedést, ezért azt javasolja, hogy ezt az idei évben is folytassák. Sajnos a helyi buszjáratot kevesen használják, viszont aki rendszeresen igénybe veszi, annak nagy segítség. A helyi buszjárat üzemeltetésére vonatkozó szerződés 2024-ben jár le, majd jövőre, amikor újra ki kell írni ezt a pályázatot, akkor majd meglátják, hogy lesz-e pályázó ennek a tevékenységnek a folytatására. Annak idején, amikor kiírták az erre a szolgáltatásra vonatkozó pályázatot, az N-R-A Busz Kft. mellett már voltak olyan pályázók, akik már akkor ennek az összegnek a többszörösét kérték önkormányzati támogatásként, ami jelen helyzetben nem lenne támogatható. Azért viszont, hogy ez a szolgáltatás ne szűnjön meg, véleménye szerint érdemes támogatni a céget.

**Dr. Zákány Zsolt képviselő** hozzátette, hogy nem fogja megszavazni a javaslatot és ezt szeretné szóban megindokolni. Utalna könyvvizsgáló úr által a legutóbbi Képviselő-testületi ülésen elmondottakra, hogy amikor a képviselők 1-2-3 millió forintokról döntenek, akkor nagyon meg kell gondolni, hogy mire mondanak igent és mire nemet. Polgármester úr is elmondta, hogy ezek a járatok nem nagyon vannak kihasználva. Az is igaz, hogy aki ül rajta, annak ha nem lesz helyi járat, nagyon nehéz lesz, de nehéz az Önkormányzatnak is. Az N-R-A Kft. egy üzleti alapon szerveződő gazdasági társaság, akinek nem biztos, hogy feltétlenül csak az Önkormányzat jótékonyságára alapozva kell ezt a vállalkozást üzemeltetni.

**Csarkó Imre képviselő** szóban elmondta, hogy véleménye szerint egyrészről gazdasági felelősségük van a képviselőknek a város irányába a szűkös költségvetés miatt, másrészről társadalmi felelősségük is van, hogy az a néhány tucat ember tényleg nem tudja máshogy megoldani a városba történő beutazását. A jelenlegi szerződés 2024-ig tart, azután majd meglátják hogy lesz, de most támogatni fogja a javaslat elfogadását.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 4 igen, 1 nem, 0 tartózkodás mellett az alábbi határozatot hozta:

**21/2023. (III. 21.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a közszolgáltatási szerződés alapján Berettyóújfalu város közigazgatási területén autóbusszal ellátott személyszállítás közszolgáltatást nyújtó N-R-A Busz Kft részére a közszolgáltatási szerződésben meghatározott támogatáson felül 2023. január 1-től 2023. december 31-ig havi 260 000 Ft kiegészítő többlettámogatást nyújt a megemelkedett működési költségek finanszírozására.

**Határidő:** 2023. március 23.

**Felelős:** Dr. Zákány Zsolt bizottsági elnök

**8. Napirend:** Előterjesztés a berettyóújfalui 335/9 hrsz-ú ingatlan Magyarországi Református Egyház részére történő tulajdonba adásáról

**Muraközi István polgármester** szóbeli kiegészítésében elmondta, hogy február 23-án volt a Képviselő-testületi ülés, ezt megelőzően érkezett be a Református Egyházkerületnek a kérése a Kálvin tér 5. szám alatti ingatlan vonatkozásában, azonban a Református Egyház a törvényi határidőn belül a Református Egységes Gyógypedagógiai Módszertani Intézmény Berettyóújfalui Telephelye tulajdonba adásának vonatkozásában február 24-én kereste meg az Önkormányzatot. A vonatkozó törvényi rendelkezés alapján ezt az Önkormányzatnak tudomásul kell vennie. Ezzel az ingatlannal egyébként sem volt semmilyen terve az Önkormányzatnak, úgy gondolja, hogy azt jól működtetik, illetve az ingatlan értékesítése is korlátozott, mivel a Gróf Tisza István Kórház területének szerves részét képezi.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 4 igen, 0 nem, 1 tartózkodás mellett az alábbi határozatot hozta:

**22/2023. (III. 21.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a Magyarországi Református Egyház által az egyházak hitéleti és közcélú tevékenységének anyagi feltételeiről szóló 1997. évi CXXIV. törvény (a továbbiakban: Eftv.) szerinti határidőben bejelentett igény alapján tudomásul veszi, hogy a Magyarországi Református Egyház fenntartásában álló Református Egységes Gyógypedagógiai Módszertani Intézmény Berettyóújfalui Telephelye nevelési-oktatási feladatait szolgáló Berettyóújfalu, Herpály u. 3. szám alatti, 335/9 hrsz.-ú önkormányzati tulajdonú ingatlan az Eftv. rendelkezéseinek megfelelően ingyenes tulajdonátruházás útján a Magyarországi Református Egyház tulajdonába kerül.

Az ingyenes tulajdonátruházásról szóló szerződésben kerüljenek rögzítésre az ingatlan tulajdonjogának az Önkormányzatra, mint eredeti tulajdonosra történő ingyenes visszaszállásának Eftv.-ben meghatározott szabályai.

A Képviselő-testület felhatalmazza a polgármestert az ingyenes tulajdonátruházási szerződés megkötésére.

**Határidő:** 2023. március 23.

**Felelős:** Dr. Zákány Zsolt bizottsági elnök

**9. Napirend:** Előterjesztés a 2023. évi közbeszerzési terv elfogadására

**Muraközi István polgármester** szóban elmondta, hogy törvényi kötelezettség alapján el kell készíteni a közbeszerzési tervet. A most ismert közbeszerzéseket szedték sorba, melyek ebben az évben az Önkormányzat előtt állnak. Ha menet közben valamelyik újabb pályázat kapcsán közbeszerzési eljárás kiírására lesz szükség, akkor a terv módosulni fog.

**Dr. Körtvélyesi Viktor jegyző** hozzátette, hogy a nyertes TOP-PLUSZ pályázatok vannak zömmel felsorolva a közbeszerzési tervben, valamint a földgáz és a villamos energia árak valószínűleg ebben az évben sem fognak lemenni a közbeszerzési értékhatár alá, ezért ezek is szerepelnek a tervben.

**Lencsésné Gál Mária** kérdést tett fel arra vonatkozóan, hogy a Kertvárosi Zöld Infrastruktúra fejlesztése Berettyóújfaluban pályázat keretében hová fognak parkolók épülni a Polgármesteri Hivatal mögött?

**Muraközi István polgármester** válaszában elmondta, hogy a Hivatal épülete és a Társasház közötti részen 12 parkoló lesz kialakítva, egyébként ezen a területen jelenleg is van 2 parkoló, illetve erre a részre fog átkerülni a kerékpártároló is.

**Lencsésné Gál Mária** kérdést tett fel arra vonatkozóan, hogy a Berettyó Áruház előtti tér rekonstrukciója mit takar?

**Muraközi István polgármester** válaszában elmondta, hogy a Rossmann sarkától az újonnan épülő társasházig teljes térkő burkolat lesz, valamint feltörve más típusú térkővel gyalogsétányok, padok és növényzet, illetve fák kerülnek majd kiültetésre.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 4 igen, 0 nem, 1 tartózkodás mellett az alábbi határozatot hozta:

**23/2023. (III. 21.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a közbeszerzésekről szóló 2015. évi CXLIII. törvény rendelkezései alapján megtárgyalta és elfogadja az Önkormányzat 2023. évi közbeszerzési tervét.

**Berettyóújfalu Város Önkormányzata**

**2023. évi közbeszerzési terve**

|  |  |  |  |  |  |  |
| --- | --- | --- | --- | --- | --- | --- |
| **Sor-szám** | **Közbeszerzés tárgya** | **Közbeszerzés tervezett mennyisége** | **Irányadó eljárásrend** | **Tervezett eljárás fajtája** | **Az eljárás megindítá-sának tervezett időpontja** | **Szerződés teljesítésének várható időpontja** |
| 1. | Nagyváradi és Malom utcák fejlesztése Berettyóújfaluban  TOP\_PLUSZ-1.2.3-21-HB1-2022-00055 | Nagyváradi és Malom utcák fejlesztése (szilárd burkolat)  Tervezés | Nemzeti eljárásrend | Nyílt eljárás | 2023. II. negyedév | 2023. III. negyedév |
| 2. | Nagyváradi és Malom utcák fejlesztése Berettyóújfaluban  TOP\_PLUSZ-1.2.3-21-HB1-2022-00055 | Nagyváradi és Malom utcák fejlesztése (szilárd burkolat)  Kivitelezés | Nemzeti eljárásrend | Nyílt eljárás | 2023. IV. negyedév | 2024. II. negyedév |
| 3. | Belterületi utak fejlesztése Berettyóújfaluban  TOP\_PLUSZ-1.2.3-21-HB1-2022-00054 | Belterületi utak fejlesztése (Bessenyei-, Batthyány-, Kinizsi-, Török Bálint-, Egressy Béni-, Csikász-, Sport utcák szilárd burkolat)  Tervezés | Nemzeti eljárásrend | Nyílt eljárás | 2023. II. negyedév | 2023. III. negyedév |
| 4. | Belterületi utak fejlesztése Berettyóújfaluban  TOP\_PLUSZ-1.2.3-21-HB1-2022-00054 | Belterületi utak fejlesztése (Bessenyei-, Batthyány-, Kinizsi-, Török Bálint-, Egressy Béni-, Csikász-, Sport utcák szilárd burkolat)  Kivitelezés | Nemzeti eljárásrend | Nyílt eljárás | 2023. IV. negyedév | 2024. IV. negyedév |
| 5. | Kertvárosi Zöld Infrastruktúra fejlesztése Berettyóújfaluban TOP\_PLUSZ-1.2.1-21-HB1-2022-00029 | Közterületeket érintő közösségi terek, zöldfelületek, játszóterek építése és felújítása, valamint a Nadányi Zoltán Művelődési Központ melletti területen és a Berettyóújfalui Polgármesteri Hivatal mögötti területen parkolók létesítése, valamint a Berettyó Áruház előtti tér rekonstrukciója  Kivitelezés | Nemzeti eljárásrend | Nyílt eljárás | 2023. II. negyedév | 2024. III. negyedév |
| 6. | Csapadékvíz elvezetés Berettyóújfaluban  TOP\_PLUSZ-1.2.1-21-HB1-2022-00028 | Belterületi utak fejlesztéséhez kapcsolódó csapadékvíz elvezetése  Kivitelezés | Nemzeti eljárásrend | Nyílt eljárás | 2023. IV. negyedév | 2024. IV. negyedév |
| 7. | Energetikai fejlesztések Berettyóújfaluban  TOP\_PLUSZ-2.1.1-21-HB1-2022-00016 | Az energetikai fejlesztés: Rákóczi tagóvoda és a Berettyószentmártoni vegyes használatú épület Posta épülete  Kivitelezés | Nemzeti eljárásrend | Nyílt eljárás | 2023. II. negyedév | 2024. II. negyedév |
| 8. | Földgáz beszerzés | Az Önkormányzat és intézményei részére földgáz vásárlás | Uniós eljárásrend | Nyílt eljárás | 2023. II. negyedév | 2024. szeptember |
| 9. | Villamos energia beszerzése | Az Önkormányzat és intézményei részére villamos energia vásárlás | Uniós eljárásrend | Nyílt eljárás | 2023. II. negyedév | 2024. december |

**Határidő:** 2023. március 23.

**Felelős:** Dr. Zákány Zsolt bizottsági elnök

A levezető elnök megköszönte a jelenlévők munkáját és az ülést 1727 perckor bezárta.

k.m.f.

Nagy Istvánné Dr. Zákány Zsolt

Ügyrendi, Közrendvédelmi és Pénzügyi Bizottság Elnöke

Településfejlesztési Bizottság Elnöke

Szántai László Csarkó Imre

Ügyrendi, Közrendvédelmi és Pénzügyi Bizottság Tagja

Településfejlesztési Bizottság Tagja

Mile Sándor

jegyzőkönyvvezető